open-index/open-wikipedia-markdown huggingface dataset:
Iyuno

**Iyuno** (entisiltä nimiltään **Iyuno-SDI Group**, **Iyuno Media Group**, **Sun Studio**, **SDI Media**, **Dubberman**, **BTI Studios** ja **Broadcast Text International**) on kansainvälinen käännöstoimisto, jonka pääkonttori sijaitsee Tukholmassa. Yritys on Suomessa yksi suurimmista tekstityskäännösten toimittajista ja tekee käännöksiä ja dubbauksia TV-kanaville sekä muille yrityksille. 

Yrityksen paikalliset toimistot sijaitsevat Helsingissä, Amsterdamissa, Budapestissä, Brysselissä, Kööpenhaminassa, Lontoossa, Oslossa, Bergenissä ja Los Angelesissa.

BTI Studios yhdistyi Iyuno Media Groupin kanssa vuonna 2019 ja Iyuno Media Group yhdistyi SDI Median kanssa Iyuno-SDI Groupiksi vuonna 2021.

## Sopimukset työntekijäliittojen kanssa
BTI:n toiminta Suomessa laajeni syksyllä 2012, kun se osti MTV Median käännöstoiminnan. Kaupan jälkeen Suomen Journalistiliitto ja Akavan Erityisalat asettivat av-kääntäjien työehtokamppailun tuloksena BTI:n hakusaartoon ja ylityökieltoon marraskuussa 2012. Hakusaarto ja ylityökielto päättyivät 1. toukokuuta 2015, kun osa Suomen AV-alan käännöstoimistoista solmi alan ensimmäisen työehtosopimuksen Journalistiliiton ja Akavan Erityisalojen kanssa.

## Lähteet

## Aiheesta muualla
* Iyunon kotisivut
Richard Boucher

**Richard Boucher** [ri'šar bu'še] (3. tammikuuta 1932 Créteil – 26. syyskuuta 2017) oli ranskalainen jalkapalloilija ja jalkapallovalmentaja.

## Ura
Richar Boucher aloitti jalkapallouransa US Créteil-Lusitanosin juniorijoukkueissa, joista hän siirtyi vuonna 1947 VGA Saint-Maurin amatöörijoukkueisiin. Elokuussa 1953 Boucher siirtyi pääsarjaan nousseeseen Toulouseen ja debytoi kuukautta myöhemmin. Kesäkuussa hän 1958 hän matkusti Aulis Rytkösen kanssa Suomeen ja pelasi yhden ystävyysottelun Kuopion Palloseuran riveissä. Hän onkin tiettävästi seuran ensimmäinen ulkomaalaispelaaja. Boucher edusti Toulousea vuoteen 1963 saakka, jonka jälkeen hän siirtyi yhdeksi kaudeksi Olympique de Marseilleen. Vuodet 1964–1972 Boucher pelasi Buzzichelli Toulouse Levage Sportsin joukkueessa alemmilla sarjatasoilla.

Boucher aloitti Toulouse FC:n edustusjoukkueen valmentajana kaudella 1973–1974. Seuraavan kauden alussa Paul Orsatti siirtyi seuran päävalmentajaksi, mutta syyskuussa 1974 Boucher palasi joukkueen valmentajaksi. Hän toimi myös kaudella 1976–1977 Toulousen päävalmentajana.

## Lähteet
Carl Barksin kootut

**Carl Barksin kootut** on sarjakuvataiteilija Carl Barksin kaikki Disney-sarjakuvat sisältävä kokoelma, jonka Sanoma Magazines Finland julkaisi vuosina 2006–2009. Kokoelma sisältää 10 osaa, joista kussakin on kolme nidettä kotelossa, yhteensä 30 kirjaa. Kokoelma sisältää yhteensä 8&nbsp;000 sivua sarjakuvia, piirroksia ja Geoffrey Blumin kirjoittamia artikkeleja. *Carl Barksin kootut* on keräilijöille tehty, kokonaan uudelleenväritetty ja käännöksiltään tarkistettu sarja.

Samanlainen kokoelma oli julkaistu jo aiemmin muissa Pohjoismaissa, Saksassa ja Yhdysvalloissa. Ruotsin- ja norjankielisissä versioissa on vastaavien 30 kirjan lisäksi muutama lisäosa, jotka sisältävät muun muassa Barksin öljyvärimaalauksia ja ei-Disney-sarjakuvia. Öljyvärimaalauksia esittelevä lisäosa julkaistiin Suomessa 2013.

## Osat
* 
* 
* 
* 
* 
* 
* 
* 
* 
* 

## Katso myös
* *[[Aku Ankan parhaat]]*
* *[[Aku Ankan juhlasarjat]]*
* *[[Ankalliskirjasto]]*
* *[[Carl Barksin parhaat]]*

## Aiheesta muualla
* Vesa Kataisto: Massiiviset sarjakuvat . Kvaak.fi 26.4.2006.
St. Enochin metroasema

**St. Enoch** on Glasgow’n metron asema Clydejoen pohjoispuolella Glasgow’n kaupungin keskustassa. Asema on avattu muun metrojärjestelmän tavoin vuonna 1896.

Vaikka St. Enochin asema uudistettiin täysin 1970-luvun lopulla, on myös 1896 rakennettu asemarakennus edelleen olemassa. James Millerin suunnittelema vanha asema toimii nykyisin kahviona. Nykyisin sisäänkäynti on erillisessä rakennuksessa ja St. Enoch on Buchanan Streetin lisäksi järjestelmän ainoa asema, jonka lippuhalli on maanalainen.

St. Enochin asemalta ei ole suoraa vaihtoyhteyttä lähi- eikä kaukojuniin, mutta aseman lähellä sijaitsevat Glasgow’n keskusrautatieasema ja Argyle Streetin rautatieasema. St. Enochin aseman vieressä on myös St. Enoch Centren kauppakeskus. Kauppakeskuksen paikalla oli pitkään St. Enochin rautatieasema, joka kuitenkin suljettiin osana rautateiden suuria säästötoimenpiteitä vuonna 1966.

## Lähteet

## Aiheesta muualla
Dan Broström

**Daniel ”Dan” Broström** (1. helmikuuta 1870 Kristinehamn – 24. heinäkuuta 1925 Trönninge) oli ruotsalainen laivanvarustaja, Broström-yhtymän pääomistaja ja liberaalipoliitikko.  

Dan Broström oli Axel Broströmin ja Mathilda Olssonin poika. Hän opiskeli Göteborgissa. Hän sai ensimmäisen työpaikkansa Saksan Königsbergistä vuonna 1889 ja seuraavana vuonna hän siirtyi Hulliin, Englantiin. Broströmistä tuli Ruotsin suurimpia laivanvarustajia, ja hän oli muun muassa perustamassa Svenska Amerika Linieniä vuonna 1914. Hän liitti yhtiöryhmäänsä myös Götaverkenin ja Eriksbergin telakat.

Broström oli myös kansanedustajana toisessa kamarissa vuosina 1906–1911. Ruotsin meriministerinä hän toimi 1914–1917. 

Broström menehtyi auto-onnettomuudessa 1925. Vielä 1960-luvun alussa Broströmin lesken ja pojan omistama varustamo hallitsi noin kolmannesta Ruotsin kauppalaivojen tonnistosta, ja Broström-konserni oli telakoineen Göteborgin suurin työnantaja noin 18&nbsp;000 työntekijällä.

## Lähteet
**Tvåkammarriksdagen 1867-1970* (Almqvist & Wiksell International 1990), band 4, s. 67-68
**Göteborgs stadsfullmäktige 1863-1962: Biografisk matrikel*, Magnus Fahl, Wezäta, Göteborg 1963 s. 182-184
### Viitteet

## Aiheesta muualla
Sten Branzell

**Sten Gunnar Branzell** (27. elokuuta 1893 Tukholma – 4. toukokuuta 1959) oli ruotsalainen arkkitehti. 

Hän opiskeli Tukholmassa Tekniska högskolanissa ja Kungliga konsthögskolanissa. Hänen siskonsa oli tunnettu laulaja Karin Branzell.

Vuonna 1918 hän liittyi Svenska brigadeniin ja osallistui Suomen sisällissotaan, jossa hän haavoittui lievästi. Suomessa hän tapasi Alvar Aallon, joka tuli asumaan Branzellin perheen luona, kun Aalto vieraili Ruotsissa. Branzell laati huonekaluja NKlle ja oli taiteellinen designeri 1920-luvulla muun muassa Kosta Bodalle. 

Branzell oli kaupunginarkkitehti Göteborgissa 1944–1957. 

## Aiheesta muualla
* Sten Branzell ja Alvar Aalto
Jake ja Blake

**Jake ja Blake** on argentiinalainen tilannekomediasarja, jota esitettiin Disney Channelillä vuonna 2010.

Jake ja Blake kertoo kahdesta 16-vuotiaasta pojasta, jotka ovat melkein täsmälleen samannäköiset. Jake Valley on tavallinen nörtti ja matematiikanopettajan virallinen avustaja. Blake Hill on kansainvälinen poptähti ja asuu suuressa kartanossa.

## Aiheesta muualla
* Virallinen sivu
Askøyn silta

**Askøyn silta** on Byfjordenin vuonon ylittävä riippusilta Vestlandin läänissä, Norjassa. Bergenin kaupungin ja Askøyn saaren välinen silta on valmistunut vuonna 1992 ja se avattiin liikenteelle saman vuoden joulukuussa. Silta on 1 057 metriä pitkä, sen pääjänne on 850 metriä ja teräsbetonisten pylonien korkeus vedenpinnasta on 152 metriä. Silta oli tullisiltana vuoden 2006 marraskuuhun asti.

Siltaa alettiin suunnitella 1960-luvulla. Ensimmäisenä ajatuksen toi esille Askøyn kunnanvaltuusto vuonna 1960 ja lopullinen rakennussuunnitelma vahvistettiin kuusi vuotta myöhemmin. Vuonna 1977 Hordalandin lääninvaltuusto hyväksyi siltaprojektin ja joulukuussa 1987 Norjan eduskunta hyväksyi päätöksen äänestyksessään.

Askøyn sillan rakennustyöt aloitettiin 24. huhtikuuta 1989. Liikenne- ja viestintäministeri Kjell Opseth ja tuhathenkinen yleisö olivat todistamassa sillan avausta vuonna 1992. Avaamishetkenään silta oli Pohjoismaiden suurin riippusilta. Nykyään muun muassa ruotsalainen vuonna 1997 avattu Höga kusten -silta on pidempi.

## Katso myös
* Luettelo Norjan silloista

## Lähteet

## Aiheesta muualla
Bergsøysundin silta

**Bergsøysundin silta** on Bergsøysundetin ylittävä ponttonisilta Møren ja Romsdalin läänissä, Norjassa. Yli 270 miljoonaa Norjan kruunua maksanut, kokonaispituudeltaan 931 metriä pitkä silta avattiin liikenteelle vuonna 1992. Sillalla kulkee valtatie E39 sekä Rv70.

## Katso myös
* Luettelo Norjan silloista

## Lähteet
John Browne

**Edmund John Philip Browne, Baron Browne of Madingley**, (s. 20. helmikuuta 1948 Hampuri) oli BP:n toimitusjohtaja 1.5.2007 asti. Hän on Royal Societyn jäsen.
(You Drive Me) Crazy

**(You Drive Me) Crazy** on Britney Spearsin kolmas single hänen debyyttialbumiltaan *[[…Baby One More Time]]*. Kappaleesta on tehty myös musiikkivideo, jonka Spears toivoi vievän hänet täysin uudelle tasolle.

## Lähteet
Svante

**Svante** on ruotsalainen miehen etunimi. Nimi on vendiläistä alkuperää ja on lyhentymä sotaväkeä tarkoittavasta muinaisslaavilaisesta nimestä *Sventiopulku*. Nimen venäläinen vastine on *Svjatopolk*. 

Suomessa nimi Svante on kesäkuuhun 2025 mennessä annettu 1&nbsp;646 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Svanten nimipäivä on 10. kesäkuuta. 

## Tunnettuja Svanteja

* Svante Alin (1852–1930), ruotsalainen pappi ja virsirunoilija
* Svante Arrhenius (1859–1927), ruotsalainen fyysikko ja kemisti, elektrolyysin tutkija ja Nobelin kemianpalkinnon saaja
* Svante Dahlström (1883–1965), suomalainen historiantutkija 
* Svante Dalström (1826–1879), suomalainen virkamies ja pikakirjoittaja
* Svante Forsbäck (s. 1971), suomalainen masteroija
* Svante Grände (1947–1975), ruotsalainen kehitysaputyöntekijä ja Chilen vastarintaliikkeen jäsen
* Svante Korkiakoski (s. 1939), suomalainen näyttelijä
* Svante Kosunen (1925–1988), suomalainen iskelmälaulaja
* Svante Kurikka (1894–1984), suomalainen yritysjohtaja ja Alavuden Puunjalostustehdas Oy:n perustaja
* Svante Lehtonen (1878–1956), suomalainen ammattiyhdistysmies ja toimittaja
* Svante Lundgren (s. 1960), suomalainen teologi ja yhteiskunnallinen vaikuttaja
* Svante Lundkvist (1919–1991), ruotsalainen poliitikko
* Svante Martin (s. 1948), suomenruotsalainen näyttelijä
* Svante Nordin (s. 1946), ruotsalainen aate- ja oppihistorian professori
* Svante Olsson (1856–1941), ruotsalaissyntyinen puutarhuri ja Helsingin kaupunginpuutarhuri 1889–1924
* Svante Pääbo (s. 1955), ruotsalainen biologi, Nobelin lääketieteen palkinnon saaja
* Svante Niilonpoika, *Svante Sture* (1460–1512), Ruotsin valtionhoitaja 1504–1512 
* Svante Sparre (1623–1652), ruotsalainen aatelinen ja virkamies
* Svante Steninpoika Sture (1517–1567), ruotsalainen valtaneuvos ja valtakunnanmarski
* Svante Stockselius (s. 1955), ruotsalainen toimittaja
* Svante Sundman (1895–1969), suomalainen amiraali ja Merenkulkuhallituksen ent. pääjohtaja
* Svante Thuresson (1937–2021), ruotsalainen laulaja

## Lähteet
Tommy Emmanuel

**Tommy Emmanuel** (s. 31. toukokuuta 1955 Uusi Etelä-Wales) on australialainen kitaristi, joka tunnetaan monimutkaisesta näppäilytyylistään ja hyvin energisestä esiintymisestään.

## Elämä
Emmanuel syntyi Muswellbrookissa, Uudessa Etelä-Walesissa, 1950-luvun puolessa välissä. Hän sai ensimmäisen kitaransa nelivuotiaana. Seitsemänvuotiaana Emmanuel kuuli radiosta Chet Atkinsin soittoa, ja hän on kertonut tuon hetken innoittaneen häntä paljon. Yhdeksänvuotiaana hän olikin jo ammattimuusikko. Tommyn ja hänen veljensä Philin musiikillisten lahjojen innoittamana heidän isänsä perusti yhtyeen, ja melkein kaikki Tommyn aika kului sen kanssa kiertueilla eri puolilla Australiaa, ja koulunkäyntiin jäi vain vähän aikaa.

Isänsä kuoltua 1966 Emmanuel muutti Sydneyyn, jossa hän saavutti kuuluisuutta myös kansallisesti voittaessaan sarjan kykykilpailuja. 1970-luvun lopussa hän soitti rumpuja veljensä yhtyeessä Goldrush ja toimi sessiomuusikkona useilla albumeilla.

Uransa aikana Emmanuel on soittanut monien merkittävien artistien kanssa, esimerkiksi Chet Atkinsin, Eric Claptonin, George Martinin, Air Supplyn, John Denverin, Les Paulin ja Doc Watsonin.

Tammikuussa 2010 Emmanuel huutokauppasi kolme kitaraansa ja lahjoitti tulot Haitin maanjäristyksen katastrofiapuun Unicefille.

## Diskografia
* 1979 *From Out of Nowhere*
* 1987 *Up From Down Under*
* 1990 *Dare to Be Different* 
* 1992 *Determination* 
* 1993 *The Journey* 
* 1993 *The Journey Continues* 
* 1995 *Initiation* 
* 1995 *Terra Firma*
* 1995 *Classical Gas* 
* 1996 *Midnight Drive* 
* 1997 *Midnight Drive* 
* 1997 *The Day Finger Pickers Took Over The World*
* 1998 *Collaboration* 
* 2000 *Only* 
* 2001 *The Very Best of Tommy Emmanuel* 
* 2004 *Endless Road*
* 2005 *Live One*
* 2006 *Happy Hour*
* 2006 *The Mystery*
* 2008 *Center Stage*
* 2009 *Just Between Frets*
* 2010 *Little by Little*

## Aiheesta muualla

* Tommy Emmanuelin kotisivut
* Guitar Tabs of Tommy 
* Tommy Emmanuel Suomessa Kitaraklubilla
Efraín Juárez

**Efraín Juárez Valdez** (s. 22. helmikuuta 1988 México, Meksiko) on meksikolainen jalkapalloilija. 178 senttimetriä pitkän Juárezin pelipaikka on oikea puolustaja. Hän edustaa seuratasolla Real Zaragozaa, jossa hän on lainalla Celticistä.

Juárez liittyi Universidadin juniorijoukkueeseen 13-vuotiaana. Vuonna 2005 hän voitti alle 17-vuotiaiden maailmanmestaruuden ja seuraavana vuonna espanjalainen FC Barcelona hankki hänet yhdessä joukkuetoverinsa Jorge Hernándezin kanssa. Juárez palasi kuitenkin takaisin Universidadiin jäätyään vähille peliminuuteille Barcelonan kakkosjoukkueessa. Vuonna 2009 hän voitti Meksikon Clausura-mestaruuden.

Meksikon maajoukkueessa Juárez pelasi ensimmäisen ottelunsa 28. kesäkuuta 2009 Guatemalaa vastaan. Hän oli voittamassa myös 2009 CONCACAF Gold Cupia, jossa hän aloitti kaikki ottelut. Juárez valittiin mukaan 2010 MM-kisoihin.
Kai Nurminen -palkinto

**Kai Nurminen -palkinto** on Suomen Jääkiekkoliiton vuosittain jakama palkinto, joka annetaan sille Mestiksen pelaajalle, joka teki kauden aikana eniten maaleja. Palkinto on myönnetty kaudesta 1987–1988 alkaen ja ensimmäinen palkinnon saaja oli TuTon Jari Hirsimäki. Syksyllä 2010 palkinto nimettiin Kai Nurmisen mukaan.

Yhden kauden maaliennätystä pitää nimissään Vaasan Sportin Håkan Hjerpe 64 maalilla I-divisioonan kaudelta 1976–1977. Mestiksen ajan maaliennätys on SaPKon Jonatan Tanuksella 40 maalilla kaudelta 2016–2017.

## Palkinnon saajat

## Lähteet
Tedj Bensaoula

**Tedj Bensaoula** (, s. 1. joulukuuta 1954 Hammam Bou Hadjar) on algerialainen entinen jalkapalloilija. Hyökkääjänä  pelannut Bensaoula on 19 maalillaan Algerian maajoukkueen historian viidenneksi eniten maaleja tehnyt pelaaja.

## Ura
Bensaoulan ammattilaisura alkoi MC Oranissa kaudella 1973-1974 ja hän juhli heti seuraavalla kaudella Algerian cupin voittoa. Bensaoula vietti joukkueessa yhteensä kymmenen kautta ja siirtyi vuonna 1983 Ranskaan Le Havreen. Bensaoula oli nostamassa joukkuetta Ranskan pääsarjaan, joukkueen voitettua Ligue 2:n kaudella 1984-1985. Hän pelasi yhden kauden Ranskan pääsarjassa ennen siirtymistään Belgiaan Dunkerqueen, jossa Bensaoula päätti uransa.

Bensaoula kuului myös Algerian maajoukkueeseen vuosien 1982 ja 1986 MM-kisossa. Lisäksi hän oli myös voittamassa Algerialle pronssia vuoden 1984 Afrikan kisoissa. Bensaoula edusti Algerian jalkapallojoukkuetta myös vuoden 1980 kesäolympialaisissa.

### Saavutukset
*Algerian cup: 1975
*Afrikan mestaruuskisat
**Pronssia: 1984
*Ligue 2: 1985

## Lähteet
* Worldfootball 

### Viitteet
Blue Stahli

**Blue Stahli** on Detroitista, Michiganista kotoisin oleva yhden miehen electronic rock -projekti, jonka perusti multi-instrumentalisti Bret Autrey vuonna 2007.

## Diskografia
### Albumit
* *[[Antisleep Vol. 01]]* (2008, FiXT)
* *[[Blue Stahli (albumi)|Blue Stahli]]* (2011, FiXT)
* *[[Antisleep Vol. 02]]* (2011, FiXT)
* *[[Blue Stahli Instrumentals]]* (2012, FiXT)
* *[[Antisleep Vol. 03]]* (2012, FiXT)
* *[[The Devil]]* (2014, FiXT)
* *[[Premonitions]]* (2016, FiXT)
* *[[Antisleep Vol. 04]]* (2017, FiXT)
**Quartz* (2020)
**Copper* (2020)
**Obsidian* (2021)
### Singlet ja EP:t
* *Kill Me Every Time* (2008, FiXT) 
* *Scrape* (2008, FiXT)
* *ULTRAnumb* (2009, FiXT)
* *Throw Away* (2009, FiXT)
* *Anti You* (2009, FiXT)
* *Antisleep: Undercover*
* *Corner* (2010, FiXT)
* *Metamorphosis* (2011, FiXT)
* *Smackdown* (2011, FiXT)
* *Never Dance Again* (2012, FiXT)

## Aiheesta muualla
* Yhtyeen kotisivu 
* FiXT Musicin kotisivu
I Love Rock ’n’ Roll

**I Love Rock ’n’ Roll** on Alan Merrillin ja Jake Hookerin Arrows-yhtyeelle säveltämä kappale, jonka yhtye levytti vuonna 1975. Kappale on myöhemmin saavuttanut suuren suosion Joan Jett & the Blackheartsin levyttämänä. Myös Britney Spearsin vuoden 2002 singlejulkaisu kappaleesta menestyi mainittavasti maailman listoilla.

## Joan Jett & The Blackhearts
Joan Jett & The Blackhearts levytti kappaleen ”I Love Rock ’n’ Roll” vuonna 1981. Kappale pysyi vuona 1982 Billboard-listan ykkösenä 20 viikkoa peräkkäin ja myi Yhdysvalloissa platinaa julkaisuvuonnaan. Kappaleen saaman suosion ja maineen vuoksi Joan Jettille myönnettiin Hall of Fame -Grammy vuonna 2016.

## Britney Spearsin versio

Kappale on Britney Spearsin neljäs single hänen vuonna 2001 ilmestyneeltä albumiltaan *[[Britney (albumi)|Britney]]*.

Spearsin singlenä kappale on saanut oman erikoisjulkaisun Saksassa.

Suomen virallisella singlelistalla kappaleen paras sijoitus oli 19.

## LadBabyn versio
Joulukuussa 2019 brittiläinen tubettaja ja koomikko LadBaby julkaisi kappaleesta parodiaversion nimeltä ”I Love Sausage Rolls”. Se nousi jouluviikolla Britannian singlelistan ensimmäiselle sijalle ja oli LadBabyn toinen perättäinen joulun listaykkönen. Kappaletta oli striimattu tai ladattu digitaalisesti 93 tuhatta kertaa viikon aikana. Sen kaikki tuotot lahjoitettiin ruokapankkitoimintaa tukevalle hyväntekeväisyysjärjestö The Trussell Trustille.

”I Love Sausage Rolls” seurasi LadBabyn edellisvuonna julkaisemaa hyväntekeväisyyskappaletta ”We Built This City”, joka on cover Starship-yhtyeen samannimisestä kappaleesta. Vuonna 2020 parodiakappaleiden sarjaa jatkoi ”Don’t Stop Me Eatin’”, uudelleenversiointi Journeyn kappaleesta ”Don’t Stop Believin’”.

## Lähteet
Säynätsalo (saari)

**Säynätsalo**  on Päijänteen saari Keski-Suomessa Jyväskylässä ja joka sijaitsee Pohjois-Päijänteen Hauhonselän länsiosassa. 

Saaressa sijaitsee Säynätsalon kirkonkylä, joka on entisen Säynätsalon kunnan keskustaajama. Säynätsalon yhdistyttyä Jyväskylään saaresta tuli Jyväskylän kaupunginosa. Säynätsalon kaupunginosa muodostaa yhdessä Kinkovuoren, Lehtisaaren ja Muuratsalon kaupunginosien alueiden kanssa Säynätsalon suuralueen.

## Maantietoa
Saari on 1,7 kilometriä pitkä, 1,5 kilometriä leveä ja sen pinta-ala on 1,41 neliökilometriä . Se sijaitsee Hauhonselän länsipuolella  ja sen erottaa mantereesta yli 300 metriä leveä Kinkosalmi . Saari on muodoltaan melko pyöreä, joskin sen länsirannalla sijaitsevat Kilkitniemi ja Sisälmyslahti, jota pieni karttanimetön saari suojaa, ja Sisälmyslahden eteläpuolinen niemi. Saaren pohjoispäässä on venesataman suojana kaareva niemi, jossa Juurikkasaari on penkereellä yhdistetty emäsaareen. Säynätsalon kaakkoispuolella sijaitsee kallioinen Kaakkosaari ja pohjoispuolella pienet Kalliosaari, Iso Mäntysaari ja Vähä Mäntysaari. Eteläisillä saarilla sijaitsevat Lehtissaaren asuinalue ja Muuratsalossa Haikka ja Kortepelto.

Säynätsalon maaperä on hiekkaa ja savea. Saaren keskellä on männikkörinteinen ja useampilakinen mäki. Saaren korkein huippu sijaitsee saaren keskivaiheilla. Se on noin 117,5 metriä merenpinnan yläpuolella ja se kohoaa 39 metrin korkeuteen Päijänteen vedenpinnasta, joka on 78,3 metriä mpy. Saaren pohjoispuolella on toinen mäki, joka kohoaa 37 metrin ja länsipäässä kolmas mäki, joka kohoaa 21 metrin korkeuteen.

Saari on lähes kokonaan asuinaluetta tai tehdasaluetta. Sen keskellä on piniä metsäsaarekkeita. Saarella asuu kiinteästi noin 1&nbsp;380 asukasta (vuonna 2018 ). Se on yhteydessä mantereeseen pengertiellä, joka jatkuu länteen Muurameen johtavana yhdystienä 6090 ja pohjoiseen Kinkomaalle yhdystienä 6110. Toinen on Louhunsalmen riippusiltaa pitkin Louhunsalmen ylittävä tieyhteys Lehtissaareen.

## Historia
Säynätsalossa ei ollut ihmisasutusta ennen kuin Johan Parviainen siirsi tehtaansa sinne vuonna 1897 . Parviaisen ostaessa Korpilahden kuntaan kuuluneen Säynätsalon saaren, ei saaressa ollut vielä pysyvää ihmisasutusta.

Ennen Säynätsalon ja mantereen välisen tieyhteyden rakentamista salmen yli kuljettiin lossilla. Lossiranta sijaitsi saarella sen läntisimmässä päässä olevassa niemessä, minne tule vielä tie luoteisrantaan asti. Mantereella on jäljellä lossiranta ja siihen mahdollisesti liittyvä keinotekoinen niemennokka.

Tieyhteys tehtiin yhdistämällä emäsaari Teerisaareen pengertiellä, jossa oli pieni silta-aukko. Tie johti rantaa pitkin Kinkomaalle. Tämän jälkeen Teerisaari, Koivusaari ja Karkaussaaren niemi yhdistettiin toisiinsa täyttömaalla ja täältä linjattiin uusi, nykyisenä yhdystienä 6090 tunnettu, tieyhteys Muuramen keskustaajamaan. Tienrakennuksen alkuvaiheet näkyvät vuoden 1963 peruskartassa.

## Huomautukset

## Lähteet
Jouni Rinne -palkinto

**Jouni Rinne -palkinto ** on Suomen Jääkiekkoliiton vuosittain jakama palkinto, joka annetaan sille Mestiksen pelaajalle, joka voitti runkosarjan pistepörssin. Mahdollisessa tasatilanteessa katsotaan järjestyksessä, kummalla on enemmän maaleja, kummalla vähemmän otteluita ja kummalla vähemmän rangaistusminuutteja. Palkinto on myönnetty kaudesta 1992–1993 alkaen ja ensimmäinen palkinnon saaja oli JoKP:n Lubomir Kolnik. Syksyllä 2010 palkinto nimettiin Jouni Rinteen mukaan.

Mestiksen piste-ennätys on 71 pistettä, jonka on saavuttanut kolme pelaajaa: TuTon Tero Forsell kaudella 2006–2007 (24+47, 45 ottelua), Jukurien Oula Palve kaudella 2015–2016 (32+39, 43 ottelua) sekä KeuPa HT:n Mikko Perttu kaudella 2022–2023 (24+47, 50 ottelua). Mestiksen edeltäjän I-divisioonan piste-ennätys oli Porin Ässien Arto Heiskasen 110 pistettä (58+52) kaudella 1989–1990. 

## Palkinnon saajat

## Lähteet
Pajuskylä

**Pajuskylä** on kylä Ruoveden kunnassa. Maa-aluetta rajaavat Tarjanneveteen kuuluvat Purttu, Isolahti, Pahansuonlahti, Kilvensalmi sekä Syvinkisalmi. Ylänen Herajärvi l. Herajärvi on sekä Pajulahden että Mustajärven kalastuskunnan alueella. Pajulahden kalastuskunnan rajoina ovat Mustajärven, Visuveden ja Tuuhosen kalastuskunnat.

Kylässä on työväentalo, jota käytetään erilaisissa tapahtumissa. Sen virallinen nimi on Syvinkisalmen työväentalo. Epävirallinen on Hömppölä. Koulu suljettiin 1970. Taiteilija Nandor Mikola käytti koulurakennusta ateljeenaan työskennellessään Ruovedellä. Nykyisin se on yksityisomistuksessa.

Kylässä on metsästysyhdistyksen ylläpitämä Pajusen erä- ja luontokeskus. Keitunniemessä ja Kilvensaaressa on muinaishautoja. 

## Lähteet
* Maastokartta 2231 03 Tuuhoskylä
* www.ruovesi.fi/ilmoitukset/pdf/.../Pajulahden%20kylä_vesi.pdf
* www.mikolamuseo.com/press/bioSuomi.pdf

### Viitteet
Marie Marvingt

**Marie Marvingt** (20. helmikuuta 1875 Aurillac &ndash; 14. joulukuuta 1963 Laxou) oli ranskalainen urheilija, vuorikiipeilijä ja lentäjä. Hän on Ranskan historiassa eniten kunniamerkkejä saanut nainen.

Marvingt oli maailmanluokan urheilija, joka menestyi pyörilyssä, uinnissa, miekkailussa, ammunnassa, mäkihypyssä, luistelussa ja kelkkailussa menestyen erityisesti vuosina 1908–1910 Chamonix'ssa Ranskassa. Vuonna 1910 Ranskan urheiluakatemia myönsi hänelle ”kaikkien urheilulajien mitalin”, kun akatemia normaalisti myönsi niitä lajeittain. Marvingt kiipesi myös ensimmäisenä naisena useille Ranskan ja Sveitsin Alppien huipuille.

26. lokakuuta 1909 Marvingt lensi ensimmäisenä naisena kuumailmapallolla Pohjanmeren ja Englannin kanaalin yli Manner-Euroopasta Englantiin. Samana syksynä hän aloitti myös lentämisen lentokoneella. 8. marraskuuta 1910 hänestä tuli kolmas lisensoitu naislentäjä. Ensimmäisessä maailmansodassa Marvingt palveli muun muassa vapaaehtoisena pommikonelentäjänä. Hän oli myös perustamassa ranskalaista lääkärilentojärjestöä Les Amies De L'Aviation Sanitairea. Sotien välissä hän toimi sotakirjeenvaihtajana Pohjois-Afrikassa. Hän oli mukana myös kahdessa dokumentissa. 

Marvingtille myönnettiin kaikkiaan 34 kunniamerkkiä. 

## Lähteet

## Aiheesta muualla
Ihon punahukka

**Ihon punahukka** eli läiskäinen punahukka, **Discoid lupus erythematosus** (**DLE**; nimenä myös **Lupus Erythematosus Discoides**, **LED**), on ihon autoimmuunitauti. Tauti ilmenee läiskinä yleensä kasvoissa, korvissa ja päänahassa, toisinaan myös muissa ruumiinosissa. Läiskät tulevat, kun immuunivaste tässä taudissa iskee ihon tyvikalvoon. 

Ihon punahukka eroaa niin paljon systeemisestä punahukasta SLE:stä, että sitä pidetään omana sairautenaan. Joka viidennellä SLE-potilaalla on ihossaan DLE-oireita ja 5–10 %:lle DLE-potilaista kehittyy ajan mittaan yleistynyt muoto (SLE). DLE on krooninen sairaus, joka on kaksi kertaa yleisempi naisilla kuin miehillä. Ihon punahukkaan liittyy harvoin muita sairauksia. 
## Oireet
Tauti alkaa tavallisesti 20–40 vuoden iässä, jolloin auringonvalolle altistuneille alueille kasvoihin, hiuspohjaan, kaulaan ja joskus hartioihin ilmestyy punoittavia, melko kiinteältä tuntuvia tarkkarajaisia läiskiä, jotka alkavat pian hilseillä. Joskus hilseilevä alue voi vuotaa verta hilsettä irrotettaessa. Auringon ultraviolettisäteily pahentaa iho-oireita varsinkin keväällä ja kesällä, myös pakkanen voi olla haitaksi. Läiskien parannuttua jäljelle jää arpi; päänahassa hiukset irtoavat läiskästä ja arpi jää hiuksettomaksi. DLE-läiskiä voi tulla myös suun limakalvolle. Joka toisella on yleisoireina väsymys, särkyä lihaksissa ja nivelissä tai lievää kuumetta. 

## Toteaminen
Tauti diagnosoidaan ihosta otetulla koepalalla sekä verikokeilla. Suun limakalvomuutosten diagnosointiin tarvitaan yleensä koepala. 

## Hoito
Hoitona käytetään voimakkaita kortisonivoiteita tai takrolimuusivoidetta, joillakin potilailla myös suun kautta nautittavia lääkkeitä, kuten malarialääkkenä tunnettua klorokiinia tai hydroksiklorokiinia. Myös todettu talidomidin auttavan iho-oireisiin. Lisäksi pitää suojautua auringolta ja muulta ultraviolettisäteilyltä vaatetuksen ja vahvan auringonsuojavoiteen avulla. Suojautuminen ehkäisee myös uusien DLE-läiskien muodostumista.  Muita tehokkaita ehkäisykeinoja ei tunneta.

## Katso myös
*Systeeminen lupus erythematosus

## Lähteet

## Aiheesta muualla
*Terveyskirjasto: Ihon punahukka
Hi-ROS

**Hi-ROS** (*High-Resolution Optical Satellite*) on Saksan kaavailema kaukokartoitussatelliitti, joka kuvaisi maapalloa suuren tarkkuuden kameralla. 

Hankkeesta kerrottiin kesäkuussa 2010 Berliinin ILA-ilmailunäyttelyssä. Ilmoitus voi merkitä Saksan
ja Ranskan välisen herrasmiessopimuksen loppua. Sen mukaan Ranska kehittää optisen aallonpituusalueen kaukokartoitussatelliitit ja Saksa tutkasatelliitit.

Satelliitti perustuu siihen teknologiseen osaamiseen, joka DLR ja Astrium GmbH saivat kehittäessään Etelä-Korealla Kompsat-3-kaukokartoitussatelliitin, jonka resoluutio on 70 cm. Kompsat-3 laukaistaan vuonna 2011.

## Lähteet
Kompsat

**Kompsat** eli koreaksi Arirang on Etelä-Korean kaukokartoitussatelliittien perhe.

## Kompsat-1
Kompsat-1 on Etelä-Korean Korea Aerospace Research Institute-avaruusjärjestön kehittämä kaukokartoitussatelliitti, joka laukaistiin Vandenbergin lentotukikohdasta 21. joulukuuta 1999 Taurus-kantoraketilla. Se oli ensimmäinen miltei kokonaan korealaisten rakentama satelliitti. Se kehitettiin Daejeonin tiedekeskuksessa. Satelliitissa on kamera, jonka resoluutio on 6,6 metriä. Nimi Arirang on korealaisesta kansanlaulusta.

## Kompsat-2
Arirang-1:n seuraaja oli Arirang-2, joka laukaistiin vuonna 2006. 6.1.2008 KARI ilmoitti, että se oli menettänyt yhteyden Kompsat-2-satelliittiin.  

## Kompsat-3

Saksan DLR ja Astrium GmbH rakensivat Etelä-Korean tilauksesta sille tarkan optisen kaukokartoitussatelliitin. Se laukaistaan vuonna 2011.

## Lähteet

## Aiheesta muualla
*Profile of Korean space program by the Korea Times
Peski

**Peski** tarkoittaa seuraavia asioita:

* Peski, saamelaisten perinteinen poroturkki (, , )
* Peski, maalaiskunta ja sen keskuskylä Novgorodin alueen Demjanskin piirissä Venäjällä
* Liivakylä (ven. *Peski*), entinen kylä Leningradin alueen Jaaman piirin Laukaansuun kunnassa Venäjällä
* Peski, henkilö Bror Bergerin elokuvassa Peski, Lappa ja poliisit
Paras scared-as-sh**t-kohtaus

Alapuolella näkyy vuodesta 2005 lähtien MTV Movie Awards -palkintogaalan voittajat sekä ehdokkaat kategoriassa **Paras scared-as-sh**t-kohtaus**. Palkintoa ei ole kuitenkaan jaettu joka vuosi.
Ukkonuijapistiäinen

**Ukkonuijapistiäinen** eli **koivunuijapistiäinen** eli vanhalta nimeltään **koivun kalvonuijapistiäinen** (*Cimbex femoratus*) kuuluu sahapistiäisiin. Ukkonuijapistiäinen on väriltään hyvin vaihteleva, paksu ja suurikokoinen pistiäinen ja joskus se on väriltään kokonaan musta, joskus musta-keltainen ja joskus kokonaan keltainen. Tuntosarvet ovat nuijapäiset ja niiden kärki on oranssi, samoin nilkat. Aikuiset pistiäiset liikkuvat alkukesällä voimakkaasti suristen ja ne voivat nakertaa koivun kuoreen rengasmaisia vioituksia. Ukkonuijapistiäisen toukka on vihreä ja sen selässä on tumma pitkittäisviiru. Laji on melko yleinen Suomessa. Laji ei ole vaarallinen, mutta se voi iholla joutuessa nipistää sen vahvoilla leuoilla. Ukkonuijapistiäisen ravintoa ovat mm. koivun lehdet. Kooltaan se on noin 2,5&nbsp;cm.

## Lähteet
*LuontoPortti

### Viitteet

## Aiheesta muualla
*Laji.fi: Ukkonuijapistiäinen (''Cimbex femoratus'')
*Ötökkätieto: Ukkonuijapistiäinen (''Cimbex femoratus'')
*Metla: Koivunkalvonuijapistiäinen (''Cimbex femorata'') 
*Metsämaailma: UPM Metsä Metsiemme pistiäisiä, Ukkonuijapistiäinen (''Cimbex femoratus'') (pdf)
*Plant Parasites of Europe: ''Cimbex femoratus'' 
*Global Biodiversity Information Facility (GBIF): ''Cimbex femoratus'' 
*Centre for Agriculture and Biosciences International (CABI): ''Cimbex femoratus'' (large birch sawfly) 
*
Lottovoitto

**Lottovoitto** on Maija Vilkkumaan kappale, joka julkaistiin 1. maaliskuuta 2010 ensimmäisenä singlenä hänen kuudennelta studioalbumiltaan *[[Kunnes joet muuttaa suuntaa]]*. Se nousi Suomen virallisella singlelistalla sijalle 15, latauslistalla sijalle 14 ja radiosoittolistalla seitsemänneksi.

Kappaleen musiikkivideon on ohjannut Pete Veijalainen. Kappale kertoo henkilöstä, joka on kyllästynyt suomalaisten tapoihin ja ilmapiiriin, ja sen inspiraationa toimi suomalaisten sulkeutuneisuus. Laulun teemana on kansakunnan nykytilan aiheuttama ahdistus. Vilkkumaan mukaan Suomessa ”tunnutaan elävän aina vain kovempien arvojen ehdoilla”.

## Lähteet

## Aiheesta muualla
* ''Lottovoitto''-musiikkivideo YouTubessa
Pjongjang (sarjakuva)

**Pjongjang** on quebecilaisen Guy Delislen vuonna 2003 ilmestynyt sarjakuvaromaani. Omaelämäkerrallinen albumi kuvaa, kuinka Delisle asuu kahden kuukauden ajan Pohjois-Korean pääkaupungissa Pjongjangissa työskennellen animaatioelokuvastudiolla. Teos on ilmestynyt suomeksi vuonna 2009 WSOY:n kustantamana.

## Lähteet

## Aiheesta muualla
* Veera Lehtola: Outo, oudompi, Pjongjang . Kumppani 4/2008.
* 
* 
* Hannu Sarrala: Guy Delisle perehtyy suljettuihin yhteiskuntiin. Pohjolan sanomat 2.12.2009.
* Henri Salonen: Mustaakin harmaampi  Voima 9/2009.
Kesälahden vaakuna

**Kesälahden vaakuna** oli Kesälahden kunnan tunnus ja puhuva vaakuna. Aiheen kukat viittaavat kesään ja kärki lahteen.

Vaakunan selitys on ”mustassa kentässä hopeinen aaltokoroinen kärki, jossa kolme viisilehtistä punaista kukkaa asetettuina 1 + 2”. Vaakunan on suunnitellut Heikki Paaer, ja Kesälahden kunnanvaltuusto hyväksyi sen kokouksessaan 30. syyskuuta 1955. Sisäasiainministeriö vahvisti vaakunan käyttöön 3. helmikuuta 1956. 

Vaakuna jäi epäviralliseksi kotiseutuvaakunaksi 2013 Kesälahden liityttyä Kiteen kaupunkiin.

## Lähteet
* 
*
Siboniso Gaxa

**Siboniso Gaxa** (s. 6. huhtikuuta 1984 Durban)  on eteläafrikkalainen jalkapalloilija, joka edustaa Etelä-Afrikan pääsarjassa pelaava Mamelodi Sundownsia.

Gaxa on pelannut Etelä-Afrikan maajoukkueessa vuodesta 2005 lähtien.

## Lähteet
* National Football Teams
GPI

**GPI** voi tarkoittaa seuraavia:

* GPI, *Genuine Progress Indicator*, aidon kehityksen mittari
* GPI, *[[Global Poker Index]]*, pokerissa käytettävä ranking-järjestelmä
* GPI-ankkuri, glykolysoitu fosfatidyyli-inositoliankkuri solukalvoissa
Faustus

**Faustus** on Paavo Rintalan viimeiseksi jäänyt romaani, joka ilmestyi Kustannusosakeyhtiö Otavan kustantamana vuonna 1996. Teos päätti Kauneuden attribuutit -trilogian, jonka aikaisemmat osat olivat vuonna 1993 ilmestynyt romaani ja oopperalibretto *Aika ja uni* sekä vuonna 1994 ilmestynyt romaani *Marian rakkaus*. Teoksen lähtökohtana on vanha tarina Faustista ja Rintalan oma henkilöhistoria. Romaanin keskeisenä tapahtumapaikkana toimii Oulu ja se sisältää kauneutta etsivän kirjailijan vaelluksen kuvaamisen ohella kritiikkiä nyky-Oulua ja -yhteiskuntaa kohtaan. Teoksen päähenkilö on uuden ajan pirstoutunut ihminen, joka tuntee itsensä aina ja kaikkialla kodittomaksi.

## Kirjallisuutta
* 

## Lähteet
*Paavo Rintala: Faustus , Oulun kaupunginkirjasto-maakuntakirjaston Kirjailijat Oulussa -tietokanta.
*Salla Laakkonen: Tutkimuskohteena Mefiston ajan kirjailija - Pirkko Alhoniemi: Minuuden liitupiiri. Tutkimus Paavo Rintalan myöhäisvaiheen proosatuotannosta, SKS 2007, 19.11.2007, Kiiltomato.net.
Jill Sterkel

**Jill Ann Sterkel** (s. 27. toukokuuta 1961 Los Angeles, Kalifornia) on yhdysvaltalainen uimari ja kaksinkertainen olympiavoittaja. Ensimmäisen mitalinsa hän sai 15-vuotiaana voittaessaan kultaa 4x100 metrin vapaauintiviestissä Montrealin olympialaisissa vuonna 1976. Kaksitoista vuotta myöhemmin hän voitti pronssia 50 metrin vapaauinnissa sekä 4x100 metrin vapaauinnissa Soulissa Etelä-Koreassa. Sterkelin toinen olympiakulta tuli Los Angelesin olympialaisissa 1984 4x100 metrin vapaauintijoukkueessa.

Olympiakultien lisäksi Sterkel on voittanut yhden kultamitalin MM-kilpailuissa 1978 sekä muissa kilpailuissa peräti 10 kultaa. Sterkel on ensimmäinen nainen, joka on osallistunut neljiin olympialaisiin Yhdysvaltain uimajoukkueessa.

## Lähteet
Christian Maggio

**Christian Maggio** (s. 11. helmikuuta 1982 Montecchio Maggiore, Italia) on italialainen jalkapalloilija, pelipaikaltaan puolustaja. Hän edusti kymmenen kautta Serie A:ssa pelaavaa Napolia. Heinäkuusta 2018 hän on edustanut Beneventoa.

## Ura
Maggio aloitti uransa Vicenzassa, jossa hän teki Serie A -debyyttinsä kaudella 2000–2001 pelaten kuusi ottelua. Vicenza tippui kauden päätteeksi Serie B:hen. Hän pysyi Vicenzassa vuoteen 2003 asti, pelaten 38 ottelua ja tehden niissä yhden maalin. Vuonna 2003 Maggio teki sopimuksen Fiorentinan kanssa. Hän pelasi 42 ottelua Serie B:ssä ja auttoi joukkueen takaisin pääsarjaan. Hän ei kuitenkaan saanut Serie A -kausina Fiorentinassa paljon vastuuta ja pelasi lainalla Trevisossa. Maggio pelasi seurassa 56 ottelua neljän vuoden aikana ja teki niissä kaksi maalia.

Maggio siirtyi heinäkuussa 2006 Sampdoriaan lainasopimuksella. Hän nousi ajan saatossa seuran avauskokoonpanoon ja Sampdoria osti Maggion pelaajaoikeudet omakseen vuonna 2007. Hän esitti vakuuttavia otteita kaudella 2007–2008 tehden 29 ottelussa yhdeksän maalia. Kauden päätyttyä hänet myytiin Napoliin kahdeksalla miljoonalla eurolla. Sopimus oli pituudeltaan viisi vuotta. 

Maggio debytoi Napolissa 20. heinäkuuta 2008 Panioniosia vastaan Intertoto Cupissa. 14. syyskuuta 2008 hän teki ensimmäisen maalinsa Napolille ottelussa Fiorentinaa vastaan. 8. maaliskuuta 2009 hän loukkasi polvensa ottelussa SS Laziota vastaan ja oli sivussa loppukauden.

Viidellä ensimmäisellä Napolin-kaudellaan Maggio teki Serie A:ssa neljä, viisi, neljä, kolme ja neljä maalia mutta viidellä viimeisellä kaudellaan ei enää yhtään. Hän kuului kauteen 2014–2015 saakka joukkueen vakiokokoonpanoon mutta sai kolmella viimeisellä kaudellaan vähemmän peliaikaa. Mestarien liigassa hän pelasi 17 ottelua.

Italian maajoukkueessa Maggio pelasi 34 ottelua vuosina 2008–2014.

## Lähteet

## Aiheesta muualla
Markku DeFrost

**Markku DeFrost** (oikealta nimeltään **Juha Hirvonen**, s. 1976 Loimaa) on suomalaisen Happoradio-yhtyeen rumpali ja yksi perustajajäsenistä. Hän muutti Joensuuhun vuonna 1991 ja tapasi Happoradio-yhtyeen laulajan Aki Tykin. DeFrost on soittanut aiemmin muun muassa The Traitors-, Sydänyö- sekä Sarnath-nimisissä yhtyeissä. DeFrost harrastaa matkustamista ja postimerkkeilyä.

## Aiheesta muualla
* Markku DeFrost Happoradio.net-sivulla
Óscar Pérez

**Óscar Pérez Rojas** (s. 1. helmikuuta 1973 México, Meksiko) on meksikolainen jalkapallomaalivahti.

## Ura
Pérez on edusti urallaan Cruz Azulia vuosina 1991–2008. Hän pelasi joukkueessa yli 400 sarjaottelua. Hän on edustanut Meksikon maajoukkuetta vuosien 1998, 2002 ja 2010 MM-kilpailuissa. Vuoden 2002 kilpailuissa hän pelasi neljä ottelua.

## Aiheesta muualla
* Pérezin virallinen kotisivusto
Arkistojen Portti

**Arkistojen Portti** on Arkistolaitoksen kehittämä ja ylläpitämä tietoympäristö, jonka avulla saa neuvoja ja vinkkejä paperimuotoisten sekä jo digitoitujen aineistojen käytöstä.

## Katso myös
* Arkistolaitoksen digitaaliarkisto
* Finna
* Kansallinen digitaalinen kirjasto

## Aiheesta muualla
* Arkistolaitoksen Portti-käyttäjäpalvelu
Ignacio González

**Ignacio "Nacho" María González Gatti** (s. 14. toukokuuta 1982 Montevideo, Uruguay) on uruguaylainen jalkapalloilija. Hän edustaa belgialaista Standard Liègeä ja on pelipaikaltaan keskikenttäpelaaja.

## Ura
### Seurajoukkue
González aloitti ammattilaisuransa Danubiosta, jossa hän pelasi lopulta yhteensä kuuden kauden aikana 170 ottelua ja teki niissä 45 maalia. Hän voitti joukkueessa kaksi pääsarjamestaruutta vuosina 2004 ja 2007.

Tammikuussa 2008 hän siirtyi loppukauden kestävällä lainasopimuksella Monacoon. Hänen peliaikansa jäi kuitenkin lopulta hyvin vähäiseksi, pelaten vain viidessä ottelussa. 27. huhtikuuta 2008 hän teki ensimmäisen ja ainoan maalinsa joukkueessa ottelussa Marseillea vastaan.

Seuraavana kesänä 2008 González teki sopimuksen espanjalaisseura Valencian kanssa. 1. syyskuuta 2008 hänet lainattiin yhden kauden kestävällä lainasopimuksella englantilaiseen Newcastleen. Newcastle-valmentaja Kevin Keegan kertoi joutuneensa hankkimaan Gonzálezin vasten tahtoaan ja hankinnan olleen enemmän seuran puheenjohtaja Dennis Wisen käsialaa. Keeganin mielestä González hankittiin hyvin hepposin perustein eikä hänen taitotasonsa riittänyt joukkueessa.

Toisella lainapestillään peliaika jäi niin ikään hyvin vähäiseksi akillesjänteen loukkaantumisen johdosta, joka piti hänet poissa pelikentiltä neljän kuukauden ajan. Joukkueen uusi päävalmentaja Chris Hughton kertoi helmikuussa 2009 seuran verkkosivuilla Gonzálezin kuntoutuvan hyvään vauhtiin ja tulisi palattuaan saamaan peliaikaa vielä loppukauden aikana. Kaikesta huolimatta peliaikaa ei loppukauden aikana enää tullut, ja niin hän palasi takaisin Valenciaan. Lokakuussa 2009 Englannin valioliigan tuomioistuin vahvisti, että Gonzálezin lainasopimus oli tehty vasten päävalmentaja Kevin Keeganin tahtomusta, ja oli täten rikkomus hänen ja joukkueen välisessä sopimuksessa, joka tiesi hyvitystä Keeganille.

Jäätyään ilman peliaikaa myös kauden ensimmäisellä puoliskolla 2009–2010, hän siirtyi tammikuussa 2010 loppukauden kestävällä lainasopimuksella kreikkalaisseura Levadiakosiin.

### Maajoukkue
González teki ensiesiintymisensä Uruguayn maajoukkueessa 1. maaliskuuta 2006 ystävyysottelussa Englantia vastaan. Hän oli joukkueen mukana vuoden 2007 Copa Américassa, jossa se sijoittui lopulta neljänneksi.

Hän teki ensimmäisen maalinsa maajoukkueessa 20. elokuuta 2008 käydyssä ystävyysottelussa Japania vastaan.

## Lähteet

## Aiheesta muualla
* Esittely ja tilastot ''L'Équipen'' sivustolla
SC Olhanense

**Sporting Clube Olhanense** on portugalilainen jalkapalloseura, joka on perustettu vuonna 1912. Joukkue tulee Olhãon kaupungista ja pelaa kaudella 2015–2016 toiseksi korkeimmalla sarjatasolla LigaPro.

## Aiheesta muualla
* Seuran virallinen kotisivusto
Paul Dobbs

**Paul Dobbs** (1970 – 10. kesäkuuta 2010) oli Onewherosta Waikatoista kotoisin ollut uusiseelantilainen kilpamoottoripyöräilijä. Hän kuoli Mansaaren TT-ajoissa.

Dobbs kuoli Ballagareyn osuudella osallistuessaan Supersport-luokassa neljän kierroksen kilpailuun. Aiemmin viikolla ajetulla osuudella hän oli ollut 22. Dobbs ajoi Mansaaren TT-ajoissa ensimmäisen kerran vuonna 1999, ja hänen paras sijoituksensa oli vuonna 2000, jolloin hän sijoittui kuudenneksi 400-kuutioisten kevytluokassa.

Dobbs ajoi Yamahalla ja Suzukilla.

## Lähteet
Neiti Julie

**Neiti Julie** tarkoittaa seuraavia

* *[[Neiti Julie (näytelmä)|Neiti Julie]]*, August Strindbergin näytelmä, jonka pohjalta on tehty elokuvat:
** *[[Neiti Julie (vuoden 1912 elokuva)|Neiti Julie]]*, Anna Hofman-Uddgrenin ohjaama elokuva vuodelta 1912
** *[[Neiti Julie (vuoden 1921 elokuva)|Neiti Julie]]*, elokuva vuodelta 1921, alkuperäinen nimi *Fräulein Julie*
** *[[Neiti Julie (vuoden 1951 elokuva)|Neiti Julie]]*, Alf Sjöbergin ohjaama elokuva vuodelta 1951 
** *[[Neiti Julie (vuoden 1980 elokuva)|Neiti Julie]]*, elokuva vuodelta 1980 
** *[[Neiti Julie (vuoden 1999 elokuva)|Neiti Julie]]*, elokuva vuodelta 1999, alkuperäinen nimi *Miss Julie*
* *[[Neiti Julie (sarja)|Neiti Julie]]*, Eija-Elina Bergholmin ohjaama neliosainen televisiosarja vuodelta 1967
* *[[Neiti Julie (baletti)|Neiti Julie]]*, baletti
* *[[Fröken Julie (ooppera)|Neiti Julie]]*, Ilkka Kuusiston säveltämä, vuonna 1994 kantaesitetty ooppera
HMS Exmoor (L61)

**HMS Exmoor** (viirinumero L61) oli Britannian kuninkaallisen laivaston Hunt-luokan tyypin I saattuehävittäjä, joka palveli toisessa maailmansodassa. Saksan laivaston E-veneet upottivat 25. helmikuuta 1941 aluksen.

## Valmistus

Alus tilattiin osana vuoden 1939 laivasto-ohjelmaa Parsons Marine Steam Turbines Companylta, joka teki aluksen rungon valmistuksesta alihankintasopimuksen Vickers Armstrongin Tynesiden telakan kanssa. Köli laskettiin 8. kesäkuuta 1939 työnumerolla J4099. Alus laskettiin vesille 25. tammikuuta 1940 ja otettiin palvelukseen 18. lokakuuta päällikkönään komentajakapteeni Robert Tindle Lampard.

## Palvelus
Lyhyen koulutusjakson jälkeen alus liitettiin Scapa Flowhun sijoitettuun 16. hävittäjälaivueeseen. Alus suojasi 6. marraskuuta ''HMS Pytchleyn'' kanssa *SS Addan* matkan Färsaarille, mistä se palasi 11. marraskuuta Scapa Flowhun jatkamaan koulutustaan.

Joulukuussa alus suojasi *[[AMC Chitral]]ia* ja *[[AMC Salopian]]ia*, kun ne siirtyivät valvonta-alueilleen. Alus lähti Portsmouthiin suojaustehtävän päätyttyä. Tammikuussa alus suojasi modernisoidun taistelulaiva ''HMS Queen Elizabethin'' Portsmouthista Rosythiin valmistautumaan palvelukseen. Alus siirtyi edelleen Harwichiin aloittaakseen rannikkopartioiden suojaamisen Pohjanmerellä laivueensa mukana.

Alus suojasi 23. helmikuuta saattuetta FN417 Thamesin suistosta Methiliin Fifeen yhdessä Kingfisher-luokan partioveneen *[[HMS Shearwater]]in* kanssa. Saattue joutui 25. helmikuuta Lowestoftin edustalla Saksan laivaston E-veneiden hyökkäyksen kohteeksi. Aluksen perässä tapahtui räjähdys, mikä aiheutti pahoja rakenteellisia vaurioita ja tuhosi polttoaineensyötön. Valuva polttoaine syttyi palamaan leviten nopeasti. *Exmoor* kaatui, minkä jälkeen se upposi kymmenessä minuutissa vieden mukanaan neljä upseeria ja sata miehistönjäsentä.

*Shearwater* ja troolari *[[HMT Commander Evans]]* pelastivat merestä aluksen eloonjääneet, jotka kuljetettiin Yarmouthiin. *Exmooriin* joko osui E-vene *[[S30]]*:n (Klaus Feldt) laukaisema torpedo tai sitten alus osui miinaan. Aluksen hylky on suojeltu hautamuistomerkki.

## Lähteet
*
*
*

### Viitteet
Perinnemestari

**Perinnemestari** on vanhojen rakennusten korjaamiseen liittyvä hanke, joka käynnistyi suunnittelulla vuonna 2007. Keväällä 2008 tuotantoyhtiö Mediatehdas Dakar allekirjoitti sopimukset Yleisradion ja Cursorin (Kotkan-Haminan seudun kehitysyhtiön) kanssa. Yhteistyön ansiosta voitiin aloittaa sekä 10-osaisen televisiosarjan että www-sivuston tekeminen. Televisiosarja Yle TV1:ssä alkoi 20.8.2009 ja hieman ennen tätä avattiin www-sivut täydessä laajuudessaan.

## Aiheesta muualla
* http://www.perinnemestari.fi
Museoviraston korjauskortisto

**Museoviraston korjauskortisto** opastaa korjaamaan ja kunnostamaan vanhaa rakennusta oikein ja taloudellisesti. Museoviraston julkaisuja voi tilata postiennakolla tai niitä voi lukea internetissä.

## Aiheesta muualla
* Museoviraston korjauskortisto
Neiti Julie (vuoden 1951 elokuva)

**Neiti Julie** on Alf Sjöbergin ohjaama elokuva vuodelta 1951. Elokuvan pääosia esittävät Anita Björk, Ulf Palme ja Märta Dorff.

Alf Sjöberg ohjasi Strindbergin näytelmän *[[Neiti Julie (näytelmä)|Neiti Julie]]* vuonna 1949 Dramatenin pienelle näyttämölle. Pääosissa näyttelivät Inga Tidblad ja Ulf Palme. Elokuvasovitukseen valittiin Julien rooliin naispääosan esittäjäksi toinen Dramatenin näyttelijä, Anita Björk. Näytelmästä on tehty ensimmäinen elokuva, *[[Neiti Julie (vuoden 1912 elokuva)|Neiti Julie]]*, vuonna 1912, ja televisiossa siitä on esitetty useita versioita, muun muassa Eija-Elina Bergholmin ohjaama sarja *[[Neiti Julie (sarja)|Neiti Julie]]* vuodelta 1967. Sjöbergin ohjaus sai 1951 Cannesin elokuvajuhlien pääpalkinnon, Kultaisen palmun edeltäjän.

Bibi Andersson aloitti uransa tässä elokuvassa pienessä roolissa.

## Juoni
Elokuvan tapahtumat sijoittuvat 1800-luvulle. Neiti Julie asuu isänsä kanssa kartanossa. Hän on juuri purkanut kihlauksensa, mutta on ihastunut palvelijaan Jeaniin. He viettävät juhannusta yhdessä ja suunnittelevat pakoa Sveitsiin.

## Näyttelijät

## Lähteet

## Aiheesta muualla
* 
*
Aura Dione

”I**Aura Mariah Dione** (s. 21. tammikuuta 1985 Kööpenhamina) on tanskalainen laulaja ja lauluntekijä.

Hänen debyyttisinglensä ”Something From Nothing” julkaistiin vuonna 2007, ja toinen single, ”Song for Sophie” vuonna 2008 – molemmat *Columbine*-albumilta. Single ”I Will Love You Monday” oli singlelistojen kärkisijoilla pitkin Eurooppaa, ja ykkösenä Saksassa ja Itävallassa.

Dionen debyyttialbumi *Columbine* myi Tanskassa 6 × platinaa, Puolassa platinaa sekä Saksassa ja Itävallassa kultaa. Tanskassa se julkaistiin vuonna 2008 ja Saksassa vuonna 2009.

Dione oli kihloissa tanskalaisen miljardöörin Janus Friisin kanssa. He erosivat alkuvuodesta 2015.

## Diskografia
### Albumit
* *Columbine* (2008)
* *Before The Dinosaurs* (2011)
* *Can't Steal the Music* (2017)

### Singlet
* ”I Will Love You Monday (365)” [2009]
* ”Song for Sophie (I Hope She Flies)” [2010]
* ”Something from Nothing” (2010)
* ”Geronimo” (2011)
* ”Friends” (2012)
* ”In Love with the World” (2012)
* ”Reconnect” (2012)
* ”Love Somebody” (2016)
* ”Indian Giver” (2016)
* ”Can't Steal the Music” (2017)
*”Last Man in the World” (2019)
*”Sunshine” (2019)
* "Where Does Love Go" (2024)

## Lähteet

## Aiheesta muualla
* Aura Dionen kotisivut
* Aura Dione MySpacessa
* Aura Dione Pop24:n sivuilla
Frans Lehto

**Frans Emil Lehto** (29. toukokuuta 1868 Vehmaa – 27. toukokuuta 1938 Turku) oli suomalainen lyseon rehtori, pappi ja runoilija.

Lehdon vanhemmat olivat maanviljelijä Johan Bernhard Vanhakylä ja Eriikka Matilda Lujala. Hän pääsi ylioppilaaksi Turun lyseosta 1892 ja opiskeli sitten Helsingin yliopistossa valmistuen filosofian kandidaatiksi 1896 ja maisteriksi 1897. Lehto suoritti vielä teologian erotutkinnon 1900 ja hänet vihittiin papiksi 1901.

Lehto toimi vuodesta 1902 alkaen uskonnon ja muiden aineiden opettajana useissa oppikouluissa Vaasassa, Rovaniemellä, Hämeenlinnassa ja Turussa. Viimeksi hän oli Turun suomalaisen klassillisen lyseon rehtorina 1924–1936.

Frans Lehto oli naimisissa vuodesta 1905 opettaja Siviä Nurmisen kanssa.

## Teoksia
* *Runosäkeitä Vakkasuomen laulujuhlille Vehmaalla 1926* ; kirj. F. E. L. Kansanvalistusseuran Uudenkaupungin haaraosasto, Uusikaupunki 1926
* *Tri [[A. W. Jahnsson]]in muisto : puhe Tri J:n muotokuvan paljastustilaisuudessa 9.1.1934*. Turku 1934
* *[[Bero Balk|Bero II Balk Vehmaalainen]] : puhe muistokiven paljastustilaisuudessa Vehmaan kirkolla 7.7.1935*. Tekijä, Uusikaupunki 1935
* *Laulu järkyttävän surullisesta onnettomuudesta : Nokialla tapahtui helmikuun 18 p:nä 1938 järkyttävä onnettomuus, jolloin tehtaan radalla kulkenut veturi suistui kiskoilta syöksyen Nokian virtaan Emäkosken yläjuoksun kohdalla : veturissa oli neljä miestä, joista kolme veturin mukana upposi virran syvyyteen, menettäen henkensä* ; kirj. F. L. Otto Andersin, Pori 1938
* *Laulu kauheasta tuho- ja murhapoltosta : Yläneellä tapahtui tammikuun 27 p:vän iltana 1938 hirveä tuhopoltto, jossa 10 henkilöä menetti henkensä ja lisäksi tuhoutui kunnalliskodin hoidokkien asunto, joksi oli järjestetty vanhan herraskartanon rakennus ja paljon irtainta omaisuutta* ; kirj. F. L. Otto Andersin, Pori 1938
* *Kevät- ja kesätervehdys 1939*, päätoim. Frans Lehto. S. M. Lehto, Turku 1939

## Lähteet
*   (Arkistoitu linkki)
*